Številka: 60309-2/2020/5

Ljubljana, 22. 9. 2020

**VABILO**

**Dragi učenec, učenka!**

**Vabim te, da z nami zaigraš v predstavi Muca Copatarica malo drugače, potelovadiš, zapoješ in se poigraš. Pridružiš se raziskovanju Tivolija in uživaš v gozdu. Vse to pa odkrivaš v družbi svojih vrstnikov.**

**Pridruži se nam skupaj s starši, bratci in sestricami na delavnici v Centru IRIS.**

**Dobimo se v dvorani ob 15. uri v četrtek, 1. 10. 2020, delavnica pa se začne ob 15:30.**

**Z delavnico bomo zaključili v petek, 2. 10. 2020, ob 14:30.**

**Pridi in se nam pridruži! Skupaj nam bo zabavno.**

**Učiteljica Tina**

Koordinatorica: Ravnateljica:

**Tina Kastelic Katjuša Koprivnikar**

**1. delavnica za prvo triado: JESENSKA PRAVLJICA**

**Datum izpeljave: 1. 10. in 2. 10. 2020**

**Trajanje:** 17, 5 ur

**Za koga?** Za otroke prve triade, njihove starše, bratce ter sestrice.

**Kako?** Z različnimi dejavnostmi bomo izvajali del POST (podpornih strategij).

V četrtek se bomo najprej udeležili živalske joge, pripravili predstavo Muca Copatarica malo drugače, igrali na inštrumente, peli in se igrali.

Zaključili bomo s skupno večerjo, ki si jo bomo sami postregli in za sabo pospravili.

V petek se bomo peš odpravili v zeleni del Ljubljane Tivoli, kjer bomo imeli delavnico Sprehod po Tivoliju. Po delavnici bomo pomalicali v bližnjem parku ter raziskovali bližnji gozd po čisto pravih pustolovskih navodilih.

Vrnili se bomo na kosilo v Center, sledi pa ustvarjanje v gospodinjski učilnici, kjer si bomo spekli dišeče mafine in tako čisto sami poskrbeli za sladico.

**Kje?** Center IRIS: Dobimo se v dvorani.

PRISRČNO VABLJENI!!!

Izvajalci: Tina Kastelic s sodelavkami in sodelavci

Za predšolske bratce in sestrice bo v četrtek popoldne in v petek dopoldne poskrbljeno za varstvo (ob predhodni prijavi).

POMEMBNO!

**Učenci potrebujejo s sabo maske in copate, da se bodo lahko preobuli. Starši, ki ne boste spali v Centru, otroke predate učiteljem pri vhodu v Center (če nikogar ne opazite pri vhodu, pokličite prosim na 040/707 790). Po koncu programa vam bomo otroke pripeljali ven, kjer jih počakate.**

**Poleg prijavnice izpolnite prosim še izjavo o zdravstvenem stanju otroka. Programa se udeležijo samo zdravi otroci.**

Ležišča so na voljo do zapolnitve kapacitet, pri tem bomo upoštevali vrstni red prijave in razdaljo bivališča od Ljubljane.

**Prijave pošljite prosim do ponedeljka, 28. 9. 2020.**

Koordinatorica: Ravnateljica:

Tina Kastelic Katjuša Koprivnikar

**Program 1. delavnice za 1. triado:**

**Jesenska pravljica**

**Četrtek, 1. 10. 2020**

|  |  |  |  |
| --- | --- | --- | --- |
| **Ura** | **Dejavnosti za slepe in slabovidne otroke***Prostor* | **Dejavnosti za starše (ki prespijo)***Prostor* | **Bratci in sestrice***Prostor* |
| 15:00- 15:30  | **Malica***Soba za starše* **Razporeditev po sobah***Dom* | **Malica***Soba za starše***Razporeditev po sobah***Dom* | **Malica***Soba za starše***Razporeditev po sobah***Dom* |
| 15:30-16:15 | **Glasbeno-gibalna delavnica:** **Živalska joga**(dvorana) | **Prosti** | **Glasbeno-gibalna delavnica:** **Živalska joga****ali** **Varstvo za najmlajše\*.** *Vrtec* |
| 16:20 -18:00 | **Gledališka delavnica:****Muca Copatarica malo drugače***(dvorana)*  | **Prosti** | **Gledališka delavnica:****Muca Copatarica malo drugače***(dvorana)**ali***Varstvo za najmlajše.\*** *Vrtec* |
| 18:00-19:30 | **Večerja** **Priprava/pospravljanje pogrinjkov, pomivanje, brisanje posode***Gospodinjska učilnica* | **Večerja** *Mala jedilnica* | **Večerja***Mala jedilnica***Najmlajši\* jedo s starši.**Mala jedilnica |
| 19.30-20.30 | **Družabne, namizne igre, pravljice***Dom* | **Poskrbijo za mlajše zaspance.***Dom* | **Družabne namizne igre***Dom* |
| Po 21.00 | **Počitek.***Dom* | **Po 21. uri starši prosimo za tišino.***Dom* | **Počitek.***Dom* |

\* Najmlajši otroci: otroci do 5. let starosti.

Sorojenci od vključno 6. leta naprej so vabljeni k dejavnostim za slepe in slabovidne otroke.

**Petek, 2. 10. 2020**

|  |  |  |  |
| --- | --- | --- | --- |
| **Ura** | **Dejavnosti za otroke** | **Dejavnosti za starše (ki prespijo)** | **Bratci in sestrice** |
| 7:00-7:30 | **Oblačenje, jutranja nega***Dom*  | **Pomoč otrokom pri urejanju. Starši pospravijo svoje stvari iz sob.** | **Urejanje s pomočjo staršev.** |
| 7:30 -8:00 | **Zajtrk***Velika jedilnica* | **Zajtrk** *Velika jedilnica* | **Zajtrk***Velika jedilnica* |
| 8:00 – 13:00 | **8:00 Zbor v pritličju v avli****8:15 Odhod v Tivoli****9:00 - 10:00 delavnica Sprehod po Tivoliju****10:00 - 10:20 malica v parku****10:30 – 12:00 Raziskujemo gozd****12:00 odhod v Center IRIS, na Vrtu čutil počakamo na kosilo** | **Prosti** | S starši. |
| 13:00 – 13:30 | **Kosilo***Velika jedilnica* | **Kosilo** *Velika jedilnica* | **Kosilo***Velika jedilnica* |
| 13:30 – 14:30 | **Peka mafinov****Evalvacija** | **Prosti** | **Peka mafinov****Evalvacija** |